Downloaded from YTS.MX
NETFLIX-DOKUMENTTI
Official YIFY movies site: YTS.MX
Heitä jätettiin pahvilaatikoihin.
Heitä löytyi siltojen läheltä tai jalkakäytäviltä.
Heitä oli silloin todella paljon. Joka vuoron aikana hoidettavia oli yli 30.
Meillä lastenhoitajilla oli eri tehtävät.
Jotkut antoivat vauvoille maitoa ja toiset pesivät pyykkiä.
Minä huolehdin vauvoista.
Muistan monet heistä.
Minä kasvatin ne vauvat.
Pitelin heitä sylissäni ja syötin heitä kuin he olisivat olleet omia lapsiani.
Sydämeni särkyi joka kerta, kun jouduin lähettämään vauvan pois.
Heidät lähetettiin kauas pois.
Mitä heistä mahtoi tulla?
Saisinko tilauksenne?
Minkä kastikkeen haluaisit?
Se tekee 8,75 dollaria. Päivänjatkoja.
Onko meillä 50 dollarin seteleitä?
En ole ennen nähnyt sellaista.
Hei. Mitä kuuluu?
Keskikokoinen sokeroimaton tee. Hyvää päivänjatkoa.
Miten töissä meni? -Ihan hyvin.
Söitkö mitään? -Mozzarellatikkuja.
Etkö mitään muuta? -En.
HIGH SCHOOLIN PÄÄTTÄJÄISET 2018
Voi pojat. Nyt se alkaa.
Danielle Bates.
Lily Catherine Bolka.
Naiset ja herrat, tässä on vuoden 2018 luokka.
Valmistuneet, siirtäkää tupsunne!
Yksi, kaksi… Antakaa palaa!
Hei, äiti. -Hei, kultaseni.
Itkettääkö sinua? -Itkettää.
Miksi itket? -Koska olen ylpeä sinusta.
Vuosina 1979–2015 Kiina yritti hillitä väestönkasvua yhden lapsen politiikalla.
Arviolta yli 150 000 kiinalaista lasta annettiin pois ja adoptoitiin ulkomaille.
Valtaosa heistä oli tyttöjä.
Monet ovat sanoneet, että olet onnekas.
Ehkä. Mistä minä tiedän?
Sinä tulit luoksemme rakkautta kaivaten. Olimme onnekkaita.
Nauroit ja luotit helposti.
Me tässä olemme onnekkaita.
Kukaan ei tiedä, miten Kiinassa perheet valitaan adoptiolapsille.
Hepreankielisen toisen nimesi mukaan Jumala on vastannut rukouksiini.
Olen ollut maailman onnekkain siitä asti, kun sain sinut syliini.
Hän sai minut ajattelemaan toista äitiäni ja sitä, jos hän olisi täällä.
Mietin, millaista elämäni olisi ollut ja millaista olisi kasvaa eri perheessä.
Haluaisin tutustua kiinalaiseen puoleeni.
Haluan oppia mandariinikiinaa ja matkustaa Kiinaan katselemaan paikkoja.
Kaikki alkoi muistaakseni seiskaluokalla.
Isäni kertoi 23andMe -nettisivustosta ja putkiloon sylkemisestä.
Tämä on kuin tieteellinen koe.
Päätimme tehdä DNA-tutkimuksen,
koska meillä ei ollut mitään tietoja perinnöllisistä terveystekijöistäni.
Kutsuin Chloen noin 20 kertaa mukaani kiinalaiselle tanssitunnille.
Häntä ei kiinnostanut.
Kun saimme tietää…
CHLOEN VANHEMMAT
…että hänellä oli Tennesseessä asuva ikäisensä biologinen serkku…
Se oli hänestä mielenkiintoista.
Ja se, että hän oli kaukaista sukua Yo-Yo Malle.
Siten siis löysin Sadien.
Olemme jutelleet Snapchatissa muutaman kuukauden.
Yllätyin melkoisesti.
Maailmassa on niin paljon ihmisiä. Olin yllättynyt, että olin sukua Sadielle.
Pidän kovasti eläimistä. Ne ovat ihania.
Haluan koiranpennun. -Sekin käy.
Minulla on aina meneillään jokin vaihe. Saatan haluta koiran tai vaikka linnun.
Siilin.
Haluan niiden aina olevan apureitani,
mutta se ei koskaan onnistu.
Mikset kertonut minulle serkuista?
Kerroin, muttet kuunnellut.
Tässä on Lily.
Teillä on kahdeksan yhteistä sukulaista.
Hei, Lily. Nimeni on Sadie.
Asun Tennesseessä,
ja minut adoptoitiin -
Guangdongin maakunnasta.
Näin se kirjoitetaan.
Lähetänkö sen? -Lähetä vain.
Luulin, että Chloe on ainoa.
Uskomatonta, että tapaamme viimein. -Niinpä. Tämä on aivan mahtavaa.
Onpa hieno kaulakoru. -Kiitos!
Pidän aina kaulakorujani kaulassa. En ota niitä koskaan pois.
Näytä minulle kuvat.
Uusista serkuistasi. Ei vanhoista.
LILYN TÄTI
Tuo on Sadie. Olemmeko samannäköisiä?
Ehkä vähän. -Ehkä?
Näen joitain samoja piirteitä.
Tein DNA-testin, koska halusin tietää lisää menneisyydestäni ja itsestäni.
Aloin ajatella adoptiota uudessa valossa, kun Sadie otti minuun yhteyttä.
Toimiiko tämä?
Onnistui.
Tämä on aivan mahtavaa. En ole ennen käyttänyt Google Hangoutia näin.
Mitä teidän elämäänne kuuluu?
Odotan kovasti perjantaita. Viikko on tuntunut loputtomalta.
En pidä siitä.
Minullakin oli vaikeaa. Taidamme olla kaikki väsyneitä.
Olen ajatellut myös sitä, miten edes aloitan elämästäni kertomisen.
Voisimme kai aloittaa aivan alusta.
Olimme kaikki orpokodissa, joka sijaitsi eteläisessä Kiinassa.
Se taisi olla Guangzhaon alueella. -Aivan. Guangzhoussa.
Olimmeko samassa orpokodissa? -Minä ja Chloe olimme.
Se on melko siistiä. Tai ei melko vaan erittäin siistiä.
Olen tosin ajatellut joskus sitä, miksi he päättivät hylätä minut.
Päädyin siihen lopputulokseen, että syynä oli Kiinan yhden lapsen sääntö.
En taida tietää oikeaa syytä. Niin on oletettu ja kerrottu minulle.
Tässä on isoisoisäsi isä.
Tässä on Sam-setä armeijan alussa.
Veimme kukkia hänen haudalleen.
Tässä on isomummisi vauvana.
Hän tuli Irlannista. Minulla on peitto, jonka hän teki vuonna 1840.
Hienoa.
James Franklin.
Hän oli isoisoisäsi isoisä.
Isäni suku on tutkittu 900 vuoden päähän.
SADIEN ÄITI
Äidin puoli on hieman hajanaisempi,
mutta se on tutkittu noin 1600-luvulle.
Tässä on puolestaan Anna Fulton. Hän kuoli tuberkuloosiin.
En varsinaisesti tunne yhteyttä heihin.
Tiedän, että he ovat osa sukuani, mutta heillä ei ole siteitä minuun.
Tuossa ovat äitini ja tätini.
Orpokodin mukaan minut löydettiin laatikosta vilkkaan kadun varrelta.
Se tapahtui varmaan aikaisin aamulla.
Joku löysi minut ja vei orpokotiin.
Joskus mietin, missä perheeni mahtaa olla.
Minulla saattaa olla sisaruksia.
Tuntuu oudolta ajatella, miten erilaista elämäni voisi olla.
Päätin teettää Sadielle DNA-testin, kun hän oli noin kaksi- tai kolmevuotias.
Halusin löytää hänen biologisen perheensä,
jotta hän saisi edes mahdollisuuden tutustua juuriinsa.
Niin ei kuitenkaan käynyt.
Hänen on toisinaan vaikea päättää,
haluaako hän tietää kaiken taustastaan vai olla tavallinen teini.
Saanko maistaa vuohenjuustoa kirsikoilla?
Adoptio ei määritä sitä, kuka olen.
Monet eivät tiedä toista nimeänikään, mutta se on silti olemassa.
Puhutko kiinaa?
Sinähän asuit siellä joskus.
Missä sinun juuresi ovat? -Olen latinalaisamerikkalainen.
Asuin Ecuadorissa kaksi vuotta. -Puhutko espanjaa?
Ystäväni isä on kiinalainen.
Hän alkoi puhua minulle kiinaa.
Vastasin, etten osaa kieltä. Hän näytti pettyneeltä ja kääntyi pois.
Hän ei enää puhunut minulle. Olin tilanteesta hämilläni.
En tunne itseäni kiinalaiseksi.
Ystäväni kutsuvat minua banaaniksi. Käyttäydyn kuulemma ihan kuin valkoinen.
Olen valkoisin kiinalainen, jonka he ovat tavanneet.
Olen aina pitänyt itseäni amerikkalaisena.
Tervetuloa hepreankieliseen näytelmään!
JUUTALAINEN PÄIVÄKOULU OPISKELU JOHTAA TOIMINTAAN
Chloe arvostaa juutalaista koulutusta.
CHLOEN ISÄ
Hän teki kuitenkin meille selväksi sen, ettei enää jatka juutalaisessa koulussa.
Muutamme ensi kuussa Phoenixiin, ja aloitan siellä high schoolin.
Halusin opiskella mandariinikiinaa. Minulla ei tainnut olla muita vaatimuksia.
Olen käynyt juutalaisessa päiväkoulussa noin yhdeksän vuoden ajan.
Tänään teologian tunnilla pyydettiin nostamaan kätensä, jos uskoo Jumalaan.
En nostanut kättäni. -Ymmärrän. Se on vaikeaa.
Olen aina käynyt kirkossa,
mutta viime aikoina olen menettänyt kosketuksen uskooni.
Taidan uskoa Jumalaan, mutta minua kalvaa aina pieni epäilys.
Uskon Jumalaan, koska ympärilläni on ollut minua rakastava tukiverkko.
Jumalan voi nähdä muiden kautta.
Yritän varmaankin vielä selvittää, kuka oikeastaan olen.
MYYTY
Aloitetaan. Oletko valmis? -Olen.
En ollut ajatellut juurikaan sitä,
että olin yksi ainoista aasialaisista yhteisöissä, joissa olin aiemmin ollut.
Sano kiinaksi: "Hän meni ostoksille."
Varttuessani kuitenkin tajusin, että maailmassa on paljon muutakin.
Halusin löytää samaistuttavia ihmisiä, jotka näyttävät samalta kuin minä.
Lapsena taisin elää vain täydellisessä pienessä kuplassani.
Kasvoin valkoisten ihmisten keskellä ja luulin olevani itsekin samanlainen.
Sitten tajusin olevani erilainen.
Minulla oli eräs todella läheinen ystävä. Olin ainoa aasialainen yläasteellani.
Hän sanoi todella loukkaavia asioita.
Hän väitti, että biologiset vanhempani eivät vain halunneet pitää minua.
En osannut odottaa sellaista, ja se oli kerta kaikkiaan liikaa.
Toista perässäni.
Säilytän täällä kaikkia mitaleitani koripallosta ja lentopallosta.
Luokkani äänesti minut edustamaan viimeisen vuoden oppilaita.
Nimeni lukee tämän takana.
Olen hakenut Oklahoman yliopistoihin sekä Creightonin yliopistoon.
Sain jo vastauksen yhdestä.
TERVETULOA COWBOY-PERHEESEEN!
ONNEKSI OLKOON! SINUT ON VALITTU OKLAHOMAN VALTIONYLIOPISTOON
Leukaleikkauksen takia en voi lähteä osavaltiosta ensimmäisenä vuonna.
Menen kesäkuussa leikkaukseen. Leukani murretaan ja työnnetään taemmas.
Muutos tuntuu ehkä oudolta, koska en näytä enää itseltäni.
Silti olen yhä sama ihminen.
Siunaa nämä lahjat, jotka saamme Kristuksen ja Herran kautta. Aamen.
Olen yksinhuoltajaäidin ainoa lapsi.
Olen suuresta katolisesta perheestä, ja minulla on 15 serkkua.
Äitini on asunut muun muassa New Yorkissa, Nicaraguassa ja Connecticutissa.
LILYN ÄITI
Kun olin yksi, hän muutti isovanhemmilleni saadakseen apua kasvatuksessani.
En unohtanut sitä.
Se oli sinulle.
Monet ovat kysyneet, milloin sain tietää olevani adoptoitu.
Se ei ollut koskaan salaisuus.
Muistan eräät kirjat, jotka äidilläni oli, kun olin pieni.
Hän luki niitä minulle jatkuvasti.
Tämän nimi on "Kun synnyit Kiinassa".
Pidin siitä kovasti pienenä. Halusin äidin lukevan sen aina uudestaan.
LEIKKAUSPÄIVÄ
Hei, kultaseni. Meidän pitää lähteä.
Mennään.
Se on geneettistä. Lääkäreiden mukaan hän on vain isänsä ja äitinsä yhdistelmä.
Yhdellä oli lyhyt leuka ja toisella pitkä.
Sellaista se vain on.
Laurie-täti tulee myös. Mike-setä tulee vasta töiden jälkeen.
Leukani on aina ollut epävarmuuteni, mutta se on kuitenkin osa minua.
Se on osa sitä kaikkea, mitä sain biologisilta vanhemmiltani.
Minulla on paljon kysymyksiä ajasta, jolloin olin pieni ja asuin Kiinassa.
Lily?
Reilu vuosi ei kuulosta pitkältä ajalta, mutta minusta se tuntuu siltä.
Sillä on ehdottomasti merkitystä.
Se tuntuu arvoitukselta, joka ei ehkä koskaan selviä.
Äitini on tukipilarini.
En halua, että hänestä tuntuu siltä kuin en rakastaisi häntä. Se ei ole totta.
Hei sitten.
Pidämme hänestä hyvää huolta.
En halua kuolla tietämättä, ketkä biologiset vanhempani ovat.
KAKSI KUUKAUTTA MYÖHEMMIN
Näytän kuulemma nyt vanhemmalta.
Olen töissä uima-altaalla. Työkaverini eivät olleet tunnistaa minua.
Saanko kolme puikkoa ja Dr. Pepperin?
Tässä. Ennen ja jälkeen.
En pidä tuosta.
Varttuessani olen miettinyt, muistutanko yhtään vanhempiani.
Ymmärrän hyvin.
Minulta kysytään usein, näytänkö keneltäkään perheenjäsenistäni.
Vastaan, että perheenihän on valkoinen.
Haluaisitteko tavata biologisen perheenne tai löytää heidät? Minusta se olisi outoa.
En tiedä. Minusta olisi kiva tietää, ketkä vanhempamme oikein ovat,
vierailla kotikaupungissamme ja nähdä, mistä olemme kotoisin.
Olisi mukavaa tietää syy sille, miksi olemme tässä pisteessä.
Tuo on totta.
Mitä halusit näyttää?
Katsotaanpa.
Se on historia- ja matkaryhmä.
Kuulostaa kiinalaisversiolta sukututkimusmatkasta, jolle tytöt menevät.
LILYN TÄTI
Onko se siis kulttuurikylpy?
Siellä opitaan kulttuurista ja käydään omassa kotikylässä.
He auttavat kai myös biologisten vanhempien löytämisessä.
Mitä mieltä olet siitä?
Siinä on hyviä ja huonoja puolia.
Siihen liittyy joka tapauksessa paljon tunteita.
Puhun muistaakseni hänen kanssaan.
"Liu Hao on kotoisin Länsi-Guandongin maakunnasta.
Hän puhuu hakka-kiinaa, kantonia, mandariinia ja englantia."
"Vuosisatoja vanhojen zupujen selailun -
ja esi-isien etsimisen lisäksi -
Liu Hao nauttii meditoinnista, lukemisesta ja trillerien katselusta."
Puhut siis hänen kanssaan illalla.
Kuulen teidät.
Oletpa kaunis. -Kiitos.
SUKUTUTKIJA
Tämä merkitsee minulle paljon, koska olet ensimmäinen tyttö,
joka on kotoisin minun kotikaupungistani.
Sieltäkö olet kotoisin? -Olen. Juuri niin.
Onpa mahtavaa.
Aloitetaanpa tutkimustavoitteista.
Haluat löytää biologiset vanhempasi.
Toinen tavoite on se,
että etsimme käsiimme ne ihmiset, jotka olivat osana varhaislapsuuttasi,
kuten sen lastenhoitajan, joka vei sinut Guangzhaoon.
Biologisten vanhempien löytäminen on äärimmäisen epätodennäköistä.
Onko se epätodennäköistä siksi,
että he pelkäävät ilmoittaa itsestään?
Koituuko siitä heille ongelmia?
He eivät halua joutua vaikeuksiin, mutta kyse lienee myös tunneasioista.
Totuus tekee kipeää, koska vanhemmat,
jotka on pakotettu luopumaan lapsistaan, tuntevat lähinnä häpeää.
Mitä haluaisit päästä näkemään ja missä haluat viettää aikaa?
Haluaisin käydä orpokodissani.
Kysyikö hän, mitä haluaisit tehdä?
Haluan viettää aikaa pandojen kanssa.
Niinpä! Saisimmekohan silitellä pandaa?
Haluamme olla Kiinassa turisteja ja tutustua kulttuuriin sekä ruokaan.
En halua löytää biologisia vanhempiani.
Etkö haluaisi tavata naisia, jotka pitivät sinusta huolta?
Orpokodissa siis. -Se kuulostaa mukavalta.
Meidän piti lähteä Kiinaan keskenämme.
Lilyn ja Sadien kanssa matkustaminen -
tekee kuitenkin matkasta minulle helpomman monella tapaa.
Opiskelen kesän ajan mandariinikiinaa, jotten olisi siinä aivan surkea.
Minunkin pitäisi opiskella sitä, kun kerran lähdemme Kiinaan.
Onko mielessänne tiettyjä paikkoja, joissa haluaisitte käydä?
Haluan käydä Kiinan muurilla. Käymme siis melko varmasti siellä.
Autan Lilyä etsimään biologisia vanhempiaan.
Haluatko sinäkin löytää omasi?
Haluan.
Pidän työstäni kovasti.
Oman taustan tutkiminen on tärkeää, jos se ei ole tiedossa.
Sukuhistorian ja alkuperän tietäminen auttaa löytämään sisäisen rauhan.
Vartuin pikkukaupungissa Guangdongissa.
Opiskelin yliopistossa kansainvälistä taloutta ja kauppaa.
Sitten muutin Pekingiin ja aloin työskennellä sukututkijana.
Työni on etsiä ne ihmiset,
jotka saattavat liittyä Lilyyn, Sadieen ja Chloeen.
Olemme tavallaan etsiviä, koska etsimme aina uusia vihjeitä.
Jokainen projekti on todella erilainen.
Laitan ilmoituksia hakupalveluihin, sosiaaliseen mediaan ja televisioon.
Odotan innolla, että joku vastaa niihin.
Hänet vietiin Huazhoun lastensuojeluun joulukuun tienoilla vuonna 1999.
Tarvitsen tarkempia tietoja.
Etsin toki neulaa heinäsuovasta, mutta…
Tietenkin heitä on mahdotonta löytää.
Tiedän, että se on hankalaa.
Se on mahdotonta. Kysehän on miltei muinaishistoriasta.
Heillä ei ollut kuulemma tietoja.
Heillä oli kyllä tiedot vielä silloin.
Emme säilytä sellaisia tietoja.
Äidilleni kerrottiin, että netin vauvakuva näytti minulta ja siskoltani.
Hän saattaa olla Lilyn sisko.
Hänen kotinsa on todella lähellä Lilyn löytöpaikkaa.
Minun piti synnyttää salaa.
En tiedä, minne kätilö lähetti vauvan.
Tässä on lastenhoitaja, joka oli orpokodin johtajan mukana.
Aivan. Kiitos.
Katsotaan, tunnistatko kuvan lapsenvahdin.
En tiennyt, että olet juutalainen. -Et ole ainoa.
Tennisvalmentajanikaan ei uskonut, että olen aasialainen juutalainen.
Äitini on kreikkalaisortodoksi. Minulla on sama juttu "kreikkalaisen" suhteen.
Mistä sinut löydettiin vauvana?
Minut löydettiin vilkkaalta kadulta. Minulla on siitä kuvakin.
Ottiko joku kuvan?
He olivat katselemassa Guangzhouta. -Minut löydettiin penkiltä.
Penkiltä? -Niin. Vilkkaalta torilta.
Voi luoja!
Milloin oikea syntymäpäiväsi on? -En tiedä.
Luulin, että minulla oli mukana lappu, mutta äidin mukaan syntymäpäivä arvattiin.
Ajattelen olevani halloween-lapsi ja skorpioni, koska synnyin marraskuussa.
Se ei kuitenkaan välttämättä ole totta. -Ei se voi olla kovin kaukana totuudesta.
Niin, mutta kuitenkin. Minäkin tein sen 23andMe -testin.
Se jäi siihen. Kiva, että löysitte heidät.
Sadie yrittää löytää vanhempansa. Lilykin haluaa samaa, mutta minä en.
Etkö aio yrittää? -En.
Etkö halua vai… -Haluan, mutta toisaalta en.
Mistä edes aloittaisit? -Oppaiden mukaan se on heille arkipäivää.
He laittavat kuvia kaduille, ja ihmiset ottavat heihin yhteyttä.
Mitä? -Tapaatko äitisi tai jotain?
En etsi biologisia vanhempiani. Serkkuni tosin etsivät.
Jopas jotakin.
Juoskaa!
Joskus haluan tavata heidät, mutta tunnen niin vain harvoin.
Minusta se olisi todella pelottavaa.
Miksi se olisi pelottavaa? -Minua pelottaisi tavata heidät.
En tiedä.
En tiedä. Se vain tuntuu niin oudolta.
Sitä ei ole tarkoitettu tapahtuvaksi.
Tällä hetkellä hän ei ole kiinnostunut löytämään biologisia vanhempiaan,
koska hänen pitäisi alkaa avautua ja olla haavoittuva uuden edessä.
Se ei kiinnosta häntä. -Peruskysymys on kuitenkin yhä sama.
Chloe miettii, miksi hänet hylättiin. Hän ei ehkä halua käsitellä totuutta.
Hän ei halua tonkia asioita.
Se on stressaavaa. Ehken halua tietää. -Ymmärrän. Siinä on paljon sulateltavaa.
Haluatko tehdä sen?
Minua ei haittaa tonkia asioita. Saatan ehkä sen avulla tavata vanhempani.
Onko se kuitenkaan sen arvoista? -Luulen niin.
En tiedä. Jos et kerran halua…
Jos Sadie ja minä löydämme heidät, he ovat sukua sinullekin.
Katsotaan, miten se onnistuu.
POISTUTTE BRENTWOODIN KAUPUNGISTA
Miten päivänne sujui?
Hyvin.
Muutamat ihmiset vastasivat ilmoitukseen.
Saattaa olla hyvinkin mahdollista, että he ovat sinulle jotain sukua.
Tässä näet miehen kasvot.
Hän ja hänen vaimonsa ovat maanviljelijöitä syrjäisessä pikkukylässä.
He luopuivat toisesta tyttärestään, joka on syntynyt samaan aikaan kuin Sadie.
Voisitko kuvata itsestäsi videon, jonka voin sitten näyttää heille?
Jotkut eivät usko, että olet olemassa.
Aivan. Lähetämme sinulle sellaisen.
Kiitos kaikesta avustasi. -Kiitos kuvista.
Tuossa oli paljon sulateltavaa.
Oletko kunnossa? -Olen.
Olen Sadie Mangelsorf. Asun Tennesseessä.
Kiinalainen nimeni on Chun Hua Feng.
Haluan tietää biologisesta perheestäni.
Tiedän, että tilanne on vaikea, mutta haluan kuulla tarinan kaikki puolet.
Olen matkalla Tangwein kylään tapaamaan Sadien mahdollista biologista perhettä.
Tämä on minusta paras osa työtäni.
Minusta on mukavaa käydä kylissä ja jutella paikallisten kanssa.
Joskus he avaavat sydämensä minulle, ja meidän välillämme on yhteys.
Minusta se on ihanaa.
Kasvatamme täällä punaisia paprikoita.
Olen viljellyt maata teini-ikäisestä asti.
Kuka sinua opetti? -Äitini.
SADIEN MAHDOLLINEN BIOLOGINEN ÄITI
Kotimme on sotkuinen.
Mikä tämä tässä on?
Sekö? Meillä piti olla tuollaiset silloin, kun yhden lapsen sääntö oli tiukka.
Se on ehkäisytodistus.
Palasin töihin synnytettyäni tyttäreni.
Kierukkani tarkastettiin toisinaan.
Ehkäisykierukka? -Niin.
Tarkastus tehtiin kolmen kuukauden välein. Silloin oltiin tarkkoja. Nyt on toisin.
Oletko koskaan ajatellut, millaista pois antamasi lapsen elämä on?
Mietitkö ikinä, elääkö hän hyvää elämää?
Miten voisin olla ajattelematta sitä?
Annoitte siis pois toisen lapsenne.
Se oli myöhään illalla. -Keskiyöllä.
Vauva haettiin meiltä pois. -Kuka hänet haki?
Pyysimme naapuria tekemään sen.
Hän lupasi etsiä lapselle perheen.
Käärimme hänet pieneen huopaan.
Puhuitko hänelle sen jälkeen?
Hän ei kertonut, kenelle antoi vauvan.
Hän pelkäsi, että haluamme tytön takaisin.
Tuntuu varmasti pahalta muistella sitä. Se ei ole helppoa.
Putkilo on tässä.
Siinä on musta viiva, johon asti syljen pitää riittää.
Tuo riittää. Lähetämme tulokset teille, vaikka DNA ei täsmäisikään.
Kuunnellessa muiden tarinoita siitä,
mitä he ovat kokeneet,
ymmärtää paljon sellaisia asioita, joita ei muuten voisi koskaan ymmärtää.
Nämä ihmiset rakastavat lapsiaan ja haluavat kyllä löytää heidät.
Se on hyvin surullista.
Sadie! Puhalla ne ja laita tiskialtaaseen.
Laitoit kakkuun liikaa kynttilöitä.
Paljon savua.
Kuinka ison palan haluat, äiti? -Pienen!
Tämä on todella hyvää. -Se olikin aina lempikakkuni lapsena.
SADIEN SISARUKSET
Haluatko jäätelöä? -Hyvänen aika, Sadie.
Minulla on nälkä! Vatsani kurni.
Laittakaa kengät jalkaan.
Tulkaa!
He laittavat ensin kengät jalkaan.
Nähdään huomenna. -Nähdään. Heippa.
Heippa, äiti. Hyvää syntymäpäivää! -Olet rakas. Kiitos. Nähdään huomenna.
Miten menee? Mistä sait noin hienon paidan?
Puhuimme tästä jo. -Tiedän.
Ikkunapaikka!
Erostamme on melkein neljä vuotta.
Se oli vaikeaa aikaa.
Penelope.
Tiesin sen olevan vaikeaa lapsille,
mutta suhteessa onnettoman äidin on vaikea olla hyvä äiti.
Vuoden 2004 joulu.
Juomisen ikäraja Kiinassa laski juuri -
alle yhteen ikävuoteen.
Oletpa söpö vauva. -Mitä pikku Sadie-tyttöni tekee?
Olimme silloin paljon onnellisempia.
Elämämme ei ollut täydellistä, mutta eihän mikään koskaan ole sitä.
Kaikki oli kuitenkin paremmin.
Kunnes ei ollut.
Missä äiti on?
Onko sinulla vielä läksyjä tehtävänä? -Niitä on itse asiassa paljon.
Tiedämme, mitä teet niiden jälkeen.
Avioeron jälkeen totuin siihen, että kaikki tapahtuu erillään.
Syntymäpäivät, joulut ja perhelomat vietetään aina erillään.
Totta puhuen en muista -
heidän olleen onnellisia yhdessä.
Ehkä heillä oli muutama hyväkin hetki.
Pidä hauskaa, kulta. Olet rakas. -Niin sinäkin.
SEURAKUNTA
En ymmärrä, mitä käytte läpi.
En tiedä tilannettanne tai vaikeuksianne.
Tiedän kuitenkin, että Jeesus ymmärtää.
Kuka haluaa kokea Jumalan rakkauden?
Kutsun teidän kokemaan sen.
Olemme sillalla, jolta Sadie löydettiin.
Päivää.
Onko kukaan täällä koskaan…
Löytänyt vauvaa? -Niin.
En minä ainakaan. -Etkö?
Myyn vain tavaraa.
Vauvat jätetään aina vilkkaalle alueelle,
jotta voitaisiin olla varmoja, että joku ohikulkijoista näkee heidät.
Tiesin aina yhden lapsen säännöstä, koska minulla on useita sukulaisia,
jotka antoivat tyttölapsensa pois.
Vanhempani melkein antoivat minut pois, koska eivät halunneet maksaa sakkoa.
Olen kuitenkin hyvin onnekas, sillä isovanhempani halusivat pitää minut.
Minulla ei vain ole kovin hyvää suhdetta isäni kanssa.
Kerran isäni halusi viedä veljeni todella hienoon ravintolaan.
Sieltä saa pikkuruisia dim sum -annoksia. Pidin siitä paikasta todella paljon.
Hän halusi viedä vain veljeni sinne, ja kysyin, saisinko tulla heidän mukaansa.
Hän vain työnsi minut pois hissistä ja sanoi, etten saa tulla mukaan.
Se oli minulle todella raskasta, sillä tiesin, etten ollut tervetullut.
Olin väärää sukupuolta ja tiesin, etten ollut haluttu lapsi.
Se on todella raskasta.
Juuri siksi tunnenkin vahvaa yhteenkuuluvuutta tyttöjen kanssa.
En tietenkään ymmärrä heitä täysin,
mutta tunteemme ovat osin samanlaisia.
ISÄNPÄIVÄ 2019 OKLAHOMAN YLIOPISTO
AMERIKKALAINEN PERINNE "MENESTYKSELLÄ ON MONTA ISÄÄ."
Heipä hei. Mitä kuuluu?
Kiitos, kun tulit.
LILYN SETÄ
Kerroinko siitä? -Et.
Juttelen pekingiläisen tytön kanssa.
Hän yrittää löytää biologiset vanhempani.
Hän tosin sanoi rehellisesti, että se on hyvin epätodennäköistä.
Minusta tuo kuulostaa jännittävältä. Minä todella toivon, että heitä onnistaa.
Missä tuntisi ovat?
Tekniikan alan pohjoisrakennuksessa.
Tuolla. Ja kirjanpidon tunti on tuolla.
Ei. Kirjanpidon tunti on… -Minun oli tuolla.
Niinkö?
Voin viedä sinut takakonttibileisiin. -Miten vain haluat.
Lily pyysi minut tänne isänpäiväviikonlopuksi,
ja tietenkin tulin mielelläni.
Minua on aina luultu hänen isäkseen. Hän myös kutsui minua isäksi.
Toisinaan en edes korjannut asiaa. Mitä hyötyä siitä olisi muka ollut?
Hän halusi isän, ja kelpasin sellaiseksi.
Muistan, kun Lily oli vasta ihan pieni.
Hän puhui perheensä löytämisestä -
ja kirjoitti jopa kirjeitä isälleen ollessaan kolmevuotias.
Hän vei ne aina postilaatikkoon.
Hänellä oli myös vaikeaa high schoolin ensimmäisenä vuonna.
Tiesin tarvitsevani apua, koska itkin aivan jatkuvasti.
Olin surullinen oppitunneilla.
Viikonloppuisin heräsin itkien.
Vaikeinta oli kuitenkin se, että vaikka kuinka avauduin ystävilleni,
he eivät koskaan ymmärtäneet minua.
Naapuri näki ilmoituksen ja kuvan.
Tyttö näyttää kuulemma tyttäreltäni.
LILYN MAHDOLLINEN BIOLOGINEN ISÄ
Kuinka kauan olet asunut täällä?
Minäkö?
Syntymästäni saakka.
Työskentelen riisipelloilla.
Päätitkö antaa vauvan pois -
ennen hänen syntymäänsä vai sen jälkeen?
Päätin sen hänen syntymänsä jälkeen, koska kylän viranomaiset saivat tietää.
Jos olisimme pitäneet hänet, hinta siitä olisi ollut 8 500 dollaria.
Teimme sen olosuhteiden pakosta. Vaihtoehtoja ei ollut.
Jätin hänet sairaalan pääsisäänkäynnille.
Kello oli silloin neljä tai viisi aamulla.
En jättänyt häntä sinne yön ajaksi, koska olisi ollut aivan liian kylmä.
Laitoin mukaan lapun, jossa oli hänen syntymäaikansa.
Jätin 300 yuania vaatteiden sisään.
En muuta. Vain vaatteissa olleet rahat.
Niin se meni.
Tietenkin tuntui kamalalta ajatella, että joku muu veisi lapseni.
Lapsi oli minun huolimatta siitä, oliko hän poika vai tyttö.
Tiesikö vaimosi, että annat vauvan pois?
Hän tiesi, mitä olin tekemässä.
Hän itki.
Hän ei kestänyt sitä.
Hän halusi minun hakevan vauvan takaisin. Sanoin, etten tiennyt, kuka hänet vei.
Äiti, pilko minulle sipuli.
Leikkaisitko siitä viipaleita?
LILYN MAHDOLLINEN BIOLOGINEN SISKO
Kuka sinut opetti laittamaan ruokaa? -Olen opetellut itse pienestä saakka.
Äitini ei laita ruokaa.
Hän auttaa vain helpoissa askareissa.
Työskenteletkö pelloilla?
Ennen työskentelin, mutten enää.
En pärjännyt siinä. Se on rankkaa työtä.
Milloin sait tietää, että sinulla on pikkusisko?
Neljännellä tai viidennellä luokalla.
Joskus äitini puhui muille vauvoista,
jotka adoptoitiin muihin perheisiin.
Hän kyseli muilta tietoja.
Hän puhuu siitä nykyään harvemmin.
Minä sain tilaisuuden kasvaa vanhempieni seurassa.
Olen mielestäni onnekas.
Hän ei saanut samaa mahdollisuutta.
Tunnen syyllisyyttä.
Vanhempani tekivät päätöksen,
mutta olemme siitä huolimatta siskoksia.
Hyvää iltaa.
Mitä kuuluu? -Hyvää.
Löysimme jotain hyvin mielenkiintoista. Eräs mies nimittäin soitti minulle.
Hänen kotinsa on todella lähellä Lilyn löytöpaikkaa.
Matkaa on vain kymmenen minuuttia.
Miehen nimi on Chen Muxing.
Hänellä oli yhteensä kuusi lasta, kolme poikaa ja kolme tytärtä.
Juttelin miehen tyttären kanssa,
ja hän näyttää sinulta.
Minusta voi siis olla mahdollista, että he ovat biologiset vanhempasi.
Haluatko nähdä kuvia miehestä ja hänen perheestään?
Haluanko?
Valinta on täysin sinun.
Miksi itket?
En tiedä.
Kaikki on hyvin. Ei mitään hätää.
Olemme puhuneet tästä aina.
He olivat todella köyhiä.
Heillä ei ollut muuta vaihtoehtoa.
He kuitenkin rakastivat sinua -
ja välittivät sinusta.
Ehkä ensi kerralla.
Koko adoptioprosessi -
on suremista.
Lapsen pitää päästä pisteeseen, jossa hän voi surra menettämäänsä.
Rukoilemme sinua, Herra.
Rukoilemme Jeesuksen, kaikkeuden Herran nimessä,
tänä pääsiäispäivänä, kun juhlimme tyhjää hautaa -
ja uuden elämän lahjaa Hänessä, joka on voittanut kuoleman.
Taivaan Isä, kiitämme sinua siitä, että annoit poikasi meille.
Kiitos pääsiäisestä.
Herra, kiitos siitä, että perheeni on kanssani tänään.
Siunaa ruoka, jonka syömme.
Mooseksella oli kaksi äitiä. Yksi synnytti hänet ja toinen adoptoi.
Kiitän sinua, tyttäreni toinen äiti.
Emme ehkä koskaan tapaa,
mutta tarvitsimme toisiamme luodaksemme lapsen ja hoivataksemme häntä.
Haluaisin kysyä sinulta, missä oikein näit ilmoituksen?
Näin sen aviomieheni puhelimesta.
Luovuin tyttärestä vuonna 2001.
Lähetimme pois toisen vuonna 2003.
Oliko hänellä mitään syntymämerkkejä?
En kiinnittänyt huomiota.
Katsoin vain hänen kasvojaan, eikä niissä ollut minkäänlaisia merkkejä.
Hän saattaa olla Sadien äiti, mutta en ole asiasta täysin varma.
Hän omistaa vaatekaupan Yangchungissa -
ja kertoi luopuneensa kolmesta tyttärestä.
Se on melko paljon.
Nimeni on Liu Hao. Hauska tavata.
En halua, että minua kuvataan.
Emme kuvaa sinua.
Jos istut tuon takana, sinua ei näy.
Tiesin, että vauva oli tyttö.
En olisi kestänyt enää toista aborttia, joten päätin synnyttää vauvan.
Synnytitkö vauvan sairaalassa? -Synnytin. Tunsin sieltä erään lääkärin.
Hän käski minua odottamaan aivan synnytykseen asti.
Sitten hän auttoi minua synnyttämään.
Sairaalaan ei voinut mennä liian aikaisin.
Lääkärit olisivat saaneet tietää ylimääräisestä lapsesta.
Pyörryin ja kaaduin lattialle, kun tyttäreni vietiin pois.
En tiedä, minne hän päätyi.
Tiedän, ettei hän ymmärtäisi tai antaisi anteeksi, jos löytäisin hänet.
Hän ei olisi minulle mukava.
Antaisitko itse minulle muka anteeksi?
Kysyn itseltäni joskus samaa.
Isäni ja hänen äitinsä eivät halunneet pitää minua, kun synnyin.
Hyväksyn sen, että hän ei ehkä antaisi minulle anteeksi.
Tuntui tuskalliselta kuulla, mitä hän oli joutunut käymään läpi.
Tunnen kovasti myötätuntoa häntä kohtaan.
Hän muistuttaa minua äidistäni.
Äitini on käynyt läpi samanlaisia asioita.
Isäni halusi jättää hänet, koska en ollut poika.
Kävin juuri Huazhoussa, missä Chloe syntyi.
Kävin hänen löytöpaikassaan.
Hänet löydettiin Mingyue-kadulta. Sillä on todella paljon liikennettä.
Muistaakseni se oli paikka, johon vauvoja jätettiin melko usein.
Käsittääkseni se oli yleistä.
Vauvat jätettiin vilkkaille alueille,
jotta heidät varmasti löydettäisiin.
Tuonneko minut jätettiin? -Kadulle.
Tuntuu yllättävän siistiltä nähdä tämä. -Alue on vilkkaampi kuin luulin.
Tuo oli ensimmäinen matkani ulos.
Ensimmäinen paikka, jossa olin.
Minneköhän päin katua minut jätettiin? -En tiedä.
Päivää!
Kerroit tuntevasi Sadien lastenhoitajan.
Aivan. Näin hänen kuvansa netissä.
Olen lastenhoitajan ystävä.
Mahtavaa.
Hän on työskennellyt orpokodissa yli 20 vuoden ajan.
Voisitko antaa hänen numeronsa, jotta voin ottaa häneen yhteyttä?
Kukaan ei koskaan puhu naisista, jotka huolehtivat tuhansista vauvoista.
He ovat lastenkotien sankareita,
koska he tekevät kaikki raskaat työt, joita vauvoista huolehtiminen vaatii.
Tapasin Sadien lastenhoitajat, kun olimme Kiinassa.
Menimme orpokotiin pakettiautolla.
Se oli täynnä huoneita, jotka kaikki olivat täynnä vauvoja.
Huoneissa oli noin 20 vauvaa ja vain yksi lastenhoitaja.
Tuttipullolla ruokittiin rivi kerrallaan.
Maitoa sai niin paljon kuin ehti imeä.
Olin ihmeissäni ja vihainen nähdessäni jälkiä Sadien nilkoissa ja ranteissa.
Orpokodeissa ei kuulemma ollut ilmastointia tai lämmitystä.
Vauvat sidottiin peittojen alle, jotta he pysyisivät yön lämpiminä.
Vauvoja oli todella paljon, ja lastenhoitajat tekivät parhaansa.
Silmäni avautuivat tajutessani, miten vaikeat olosuhteet silloin olivat.
Kiintyivätköhän he yksittäisiin lapsiin? Vauvoja oli aivan valtavan paljon.
Haluaisin tietää, miltä heistä tuntui, kun he joutuivat antamaan vauvan pois.
Oliko se heille aina merkityksellistä, vai osasivatko he olla kiintymättä?
En ymmärrä, miten he tuntevat meidät tai muistavat, keitä me olemme.
Muistatko hänet? -Muistan. Huolehdin hänestä vauvana.
Tältä hän näyttää nykyään. -Onko hän pitkä?
Hän on pitkä. -Tiesin sen jo kuvaa katsomalla.
SADIEN LASTENHOITAJA
Hänellä on pitkät hiukset kuten useimmilla ulkomaalaisilla tytöillä.
Aivan. Hänellä on pitkät hiukset.
Ajattelitko koskaan lapsena sitä, mitä ehkä haluaisit tehdä tulevaisuudessa?
En oikeastaan.
Maaseudulla ei juuri unelmoida.
En osaa kirjoittaa.
Lopetin koulunkäynnin toisella luokalla.
Miksi lopetit?
Olimme köyhiä, ja lapsia oli paljon. Opiskeluun ei vain ollut varaa.
Elämä on nyt paljon parempaa. Heitämme jopa tähteet pois.
Sinä siis muistat hänet.
Muistan monet heistä.
Hän oli laiha tullessaan meille.
Silloin oli hyytävän kylmä päivä.
Ohikulkija löysi hänet jalkakäytävältä -
ja toi hänet meille.
Ruokin häntä hellästi sylissäni ihan kuin hän olisi ollut oma lapseni.
Kasvatin hänet ja jouduin lähettämään hänet pois.
Me lapsenhoitajat emme ole sydämettömiä.
Sydämeeni sattuu joka kerta, kun joudun lähettämään lapsen pois.
Lapset lähtivät todella kauas. Mietin, millaisia ihmisiä heistä kasvaisi.
Sain juuri DNA-testin tulokset.
Valitettavasti vastaavuuksia ei löytynyt.
Tiesin, että se olisi epätodennäköistä, mutta olen silti todella pettynyt.
Tekemämme DNA-selvityksen mukaan nainen ei ole biologinen äitisi.
Uskon, että löydätte vanhempasi vielä joskus.
Minäkin uskon niin.
Vanhemmat haluavat tietää, mitä heidän lapsilleen tapahtui.
Tutkimme naisen, joka omistaa vaatekaupan.
Eikö hän ole myös parturi?
DNA-tutkimuksen tulosten perusteella -
nainen ei ole biologinen äitisi.
Olen todella pahoillani, ettemme onnistuneet tällä kertaa.
Jatkan silti etsintöjä.
Teen lisää tutkimusta ja yritän löytää biologiset vanhempasi.
Katselin aina ennen ohjelmaa nimeltä Fresh Off the Boat.
Kuvittelin ohjelmaa katsoessani vanhempieni näyttävän heiltä.
Toisinaan kuvittelen mielessäni todella dramaattisia kohtauksia.
Teen niin todella usein.
Olen tehnyt niin ajatellessani kiinalaisten vanhempieni tapaamista.
Olisi mukavaa, jos löytäisin heidät.
Lotossa voittaminenkin olisi hauskaa,
mutta se ei ole kovinkaan todennäköistä.
Olen matkalla tapaamaan pariskuntaa, joita epäilin Sadien vanhemmiksi.
Päivää.
Huomenta! Oletko syönyt aamiaista?
Halusin kertoa perheelle kasvotusten.
Hauska nähdä, herra Xu.
Milloin olinkaan täällä viimeksi?
Lokakuussa.
Tulin näyttämään teille DNA-tutkimuksen tulokset. Tässä ne ovat.
Tulosten perusteella teidän DNA:nne -
ei vastaa tytöltä otettua näytettä.
Katsokaa toki.
Jatkan tyttärenne etsimistä.
Teidän DNA:nne on jo laboratoriossa,
joten jos tyttärenne joskus tekee testin,
vastaavuus tulee kyllä ilmi.
Ei hätää. Emme anna periksi.
Tiedän, että tämä on sinulle vaikeaa.
Jatkan etsintää.
Hei. Mitä kuuluu? -Hyvää. Entä itsellesi?
Ihan hyvää. Oletko valmis tähän?
Luulisin ainakin niin. Ehkä?
Tunteet varmasti nousevat pintaan.
Taidat olla oikeassa.
Lähden viikon päästä eilisestä!
Arvatkaa mitä.
Haluan laittaa kynnet ennen Kiinan-matkaa,
koska laitan ne kuntoon aina ennen tärkeitä tapahtumia.
"Hyvää uutta vuotta" on kiinaksi "xīnnián kuàilè".
Siitä tulee hauskaa.
Minusta on hassua ajatella, ettemme ole oikeasti koskaan tavanneet.
Tunnemme toisemme, mutta tapaamme silti ensi kertaa.
Se on melko outoa.
Missä huone on?
Hyvänen aika! Hei!
Anteeksi.
Meinasin lukita itseni käytävään.
Täällä ei ole huonetta 2403.
Entä tuolla? -Siellähän se on.
Hyvänen aika! Hei!
Mitä kuuluu? -Hyvää.
Miten lentosi sujui? -Ihan hyvin.
Mihin aikaan tulitte eilen illalla? -Puoli yhdeltätoista.
Hei, Sadie! -Onpa hauska tavata viimein.
Viimein tapaamme kasvotusten. -Niinpä!
Miltä tähtihedelmä maistuu?
Voit ottaa tämän.
Onko se tuossa? Onpa hullua. -Katsokaa. Siinä se nyt on.
Vietämme ensimmäistä jouluhanukkaa, jonka aikana kaikki serkut ovat yhdessä.
Lily!
Kananmuna päähän Sitä valuu hiuksilles
Paljon onnea vaan!
Onpa portaita paljon! -Juostaan kilpaa!
Miten kumarramme? -Tällä tavalla.
Minulla ei ole poikaystävää. Minulla tosin on ystävä, joka on poika.
Jouduin kaverisektorille. -Sinä jouduit sille pojan sijaan.
Hän asteli luokseni ja sanoi, että haluaa olla vain ystäväni.
Sanoin, ettei haittaa.
Entä sinä, Lily? -Minulla ei ole ketään.
Chloe?
Minulla ei ole poikaystävää.
Mitä tuo tarkoittaa? Mitä hän sanoi?
Hän sanoi, ettei hänellä ole poikaystävää.
Sinut löydettiin sillalta.
Mistä minut löydettiin? -Huazhousta.
Entä hänet? -Eikö minut löydetty…
Eikö hän ollut samassa orpokodissa?
Onpa söpöt vaatteet.
Eikö tuo ole Chloe? -Minähän se siinä.
Oletpa söpö.
Jestas, Chloe! Näytät ihan James Charlesilta.
Onko tuo hänen ilmoituksensa? -Voi ei! Olenko minä tuossa kuvassa?
Onpa hauskaa.
Minäkään en haluaisi itseäni takaisin, jos näkisin nuo kuvat. Voi luoja!
Voitko tehdä uuden ilmoituksen?
Voi luoja!
Nämä näyttävät pehmeiltä.
Onko tämä minun? -Oletteko nähneet…
Kiitos! -Ovatpa ne kivat!
Onpa söpö! -Voi luoja.
Voi taivas.
Teillä on edessänne tärkeä päivä. -Älä muuta sano.
Oletko valmis?
Uskoisin niin. Tiedän kuitenkin, että tunteet nousevat tänään pintaan.
Miltä sinusta tuntuu, Sadie? -Jännittää.
Odotan kai vain lastenhoitajan tapaamista.
Kiitos.
Pelkkä paikka herättää paljon tunteita.
Luulin tulevaisuuden olevan erilainen, kun sain Sadien omakseni.
En olekaan se perhe, jonka uskoin voivani tarjota hänelle.
Pelkään, etten antanut hänelle sellaista elämää, jonka lupasin.
Hänen äitinsä varmasti haluaisi hänen kasvavan ehjässä perheessä.
Äiti miettinee myös sitä, missä hän on, onko hän onnellinen,
miltä hän näyttää ja mistä ruoasta hän pitää.
Ei hätää. Pärjään kyllä.
YANGCHUNIN ORPOKOTI
Onko se muuttunut?
Kumpi näistä on… -Täällä näyttää yhä hyvin samanlaiselta.
Sadie oli tuossa rakennuksessa.
Valkoinen rakennus oli alkuperäinen.
Tuo on lastenhoitaja!
Oletko sinä tässä? -Lastenhoitaja Li. Hetkinen.
En tajunnut, että tuo olen minä.
Kuva on otettu kauan sitten. Hän näki ilmoituksen netissä -
ja tunnisti kuvasta itsensä ja sinut.
Hän pitää sinua sylissä.
Aluksi pesin vaippoja.
Vuonna 2001 aloin huolehtia vauvoista ja jatkoin sitä vuoteen 2005 asti.
Milloin Sadie tuli orpokotiin?
Joulukuun alussa.
Hänellä ei ollut yhtä hienoja vaatteita kun muilla vauvoilla.
Hän painoi vain pari kiloa.
Hän tiesi minusta kaikenlaista.
Hän oli osa elämääni.
Se elämä tuntuu erilliseltä ja menneeltä.
Hän ei ole oma tyttäreni, mutta kasvatin häntä adoptioon asti.
Oletpa suloinen.
Harmi, ettet löydä äitiäsi.
Pidä silmät ja korvat auki puolestamme. Ilmoita, jos joku ottaa yhteyttä.
Eikö Sadie asunutkin täällä? -Hän asui tässä huoneessa.
Pinnasänkyjä oli seinien vieressä ja keskellä huonetta.
Muistatko, montako lasta huoneessa oli?
Tässä huoneessa oli ainakin 12.
Saanko pidellä vauvaa?
Kannattele päätä, Sadie.
Pidä päätä korkeammalla.
Vauvan päätä pitää kannatella.
Tuntuu epätodelliselta ajatella, että olen lähtöisin täältä.
Kaikki sanovat paikkaa kodikseni, mutta en muista sitä lainkaan.
En jotenkin vain voi uskoa sitä, että olin joskus yksi noista lapsista.
Tuntuu kuin olisin elokuvassa. Sitten tajuan, että tämä on oikeaa elämää.
Tuntuu hullulta ajatella, että minut tuotiin tälle kadulle.
Nyt olen taas täällä 16 vuotta myöhemmin.
Meille kerrottiin, että hänet jätettiin pahvilaatikkoon.
En tosin muista noita puskia.
Löytöpaikka oli tämän puun luona.
Minkä puun? Tuonko? -Tuon puun luona.
Siitä Sadie löydettiin. -Tuon puun luota pahvilaatikosta.
Hänet jättänyt vanhempi varmaankin katseli tilannetta kauempaa ja odotti.
Sinut löydettiin ennen aamuseitsemää. Silloin oli vielä melko hiljaista.
Sinut jätettiin tänne siksi, että sinut löydettäisiin nopeasti.
He eivät halunneet, että sinulla on kylmä. Sinut oli kääritty aikuisten sadetakkiin.
Olen nähnyt paljon yhden päivän aikana.
Neljännellä luokalla minulla oli tapana kirjoittaa tunteeni paperilapuille,
jotka laitoin talteen pulloon.
Ajattelin rikkovani pullon jonain päivänä.
Käsittelin asiat niin.
Kätkin tunteeni kirjaimellisesti pulloon.
Nyt en tiedä, miten käsittelisin asiaa.
Menemme nyt Huazhoun orpokotiin.
Lily ja Chloe ovat sieltä kotoisin.
Tapaamme siellä Chloen lastenhoitajan.
Hän näyttää meille vähän paikkoja.
HUAZHOUN KAUPUNGIN ORPOKOTI
Kiitos, kun toitte lapsille näin valtavan paljon lahjoja.
CHLOEN LASTENHOITAJA JA ORPOKODIN JOHTAJA
Li Lan on mahtava.
Hän piti minusta huolta elämäni ensimmäiset puolitoista vuotta.
Hei, kulta.
Hän työskentelee täällä yhä.
Lapset asuvat täällä.
Hei kaikille. Tervehtikää siskojanne.
Hän opiskeli lääkäriksi viikonloppuisin ja työskenteli arkisin lastenhoitajana.
Nyt hän on orpokodin johtaja.
Yllätyin, kun Li Lan muisti minut.
Hän huolehti ja huolehtii edelleen todella monesta vauvasta.
En tiedä, miten hän voi muistaa.
Kuinka monesta vauvasta huolehdit silloin?
Tilanne oli pahimmillaan vuonna 2001. Meillä oli silloin yli 200 lasta.
Orpokodin olosuhteet olivat melko huonot.
Meillä oli kaksi sairaanhoitajaa, mutta lääkäri puuttui. Lapsia oli paljon.
Emme voineet viedä heitä lääkäriin, kun he sairastelivat.
Emme saaneet lääkkeitä ilman lääkäriä.
Aloin opiskella lääkäriksi vuonna 2002.
Hän antoi minulle rokotteen.
Annoin hänelle rokotteen tuohon käteen. Tein niin kaikille vauvoille.
Itkinkö paljon? -Et.
Niinkö?
Hän itki vain saadessaan rokotteen.
Hän oli aina eloisa ja vilkas lapsi.
Kuinka vanha Chloe oli silloin, kun hänet tuotiin orpokotiin?
Uskomme hänen syntyneen sinä päivänä.
Kuka toi hänet orpokotiin? -Paikallisen poliisilaitoksen työntekijät.
Miksi itket, kulta?
Paljon ajateltavaa.
Oletko halauksen tarpeessa?
Hän oli minulle silloin läheisin äitiä muistuttava henkilö.
On kiva tietää, että hän rakasti minua ja pystyi huolehtimaan minusta,
vaikka orpokodissa oli satoja vauvoja.
Minulle merkitsee todella paljon se, että hän piti minusta huolta.
En tiedä, millaista sen on täytynyt olla.
En tiedä.
Onko Lily täällä?
Ei hätää, pikkuinen.
Onneksi Sadie ja Lily ovat tukenani. Meillä on sentään toisemme.
Olemme tunteneet vasta vähän aikaa, mutta välillämme on jotain erityistä.
Suhteemme ovat ehdottomat. Tiedämme tarkkaan, mitä toinen tuntee.
Heille ei tarvitse selittää mitään.
Ei hätää.
Kas noin.
Yang Mudi!
Hänen nimensä on Yang Mudi.
Lastenhoitaja Yang.
Päivää.
Tässä on Lily. -Tunnistin hänet.
Tunnistitko hänet? -Tunnistin.
Tässä on hänen äitinsä.
LILYN LASTENHOITAJA
Kuinka kauan Lily asui täällä?
Kasvatin häntä, kunnes hänet adoptoitiin.
Orpokodissa oli liikaa vauvoja, joten pidimme heitä kotona adoptioon asti.
Kuinka monta vauvaa täällä asui?
Joskus yli kymmenen. Toisinaan vain muutama.
Asuit tuossa huoneessa.
Asuit kuulemma tuossa huoneessa.
Tässäkö? -Asuit tuossa huoneessa.
Olit täällä.
Hän oli vähän ilkikurinen ja tuhma tyttö.
Mummillani oli tapana kutittaa häntä ja kutsua häntä pullaksi.
Hänen mumminsa kiusoitteli sinua ja vitsaili kustannuksellasi jatkuvasti.
Hän sanoi, että kasvosi olivat pyöreät. Eikö nimesi ollutkin Mei-Bao?
Kiinaksi se kuulostaa samalta kuin miànbāo, joka tarkoittaa leipää.
Hän kutsui sinua leiväksi, kun itkit.
Miltä sinusta tuntui hyvästellä Mei-Bao?
Olin surullinen, koska hän itki.
Hän itki kovasti, kun laitoin hänet äitinsä syliin.
Kasvatin häntä ja kiinnyin häneen.
Tämä on Lilyltä ja hänen äidiltään.
Kiitos paljon.
Avaa se ja katso, mitä siellä on.
Laittaisitko sen kaulaani? -Auttaisitko, Lily?
Korulla on minulle erityinen merkitys.
Haluan antaa sen sinulle.
Lahja merkitsee hänelle paljon.
Pidän sen aina kaulassani.
Hän pitää sitä joka päivä.
Aina.
Haluan kiittää sinua siitä, että pidit hänestä hyvää huolta.
Kiitos, että annoit hänet minulle,
koska hän on tuonut minulle paljon iloa.
Haluan kiittää hänen äitiään siitä, että hän kasvatti tytöstä hienon ihmisen.
Hänkin kiittää sinua siitä, että pidit hänestä hyvää huolta.
Hänestä on tullut kiltti ja iso tyttö.
Hänellä oli kyyneleitä silmissään. Minullakin nousivat tunteet pintaan.
Se osoitti, että hän välitti minusta. Nyt tiedän sen varmasti.
Yksi, kaksi, kolme.
Elämäni ensimmäiset kuukaudet olivat ennen arvoitus.
Täällä oleminen on auttanut paljon.
Kiitos.
Olemme menossa Yangmein kylään.
Sinut löydettiin siellä sijaitsevasta hallituksen rakennuksesta.
Menemme ensin sinne katselemaan.
Sitten menen kertomaan tulokset perheelle, jota luulimme sinun perheeksesi.
Tuloksethan eivät täsmänneet.
Perhe halusi kovasti löytää lapsensa. Puhuin myös siskon kanssa.
Hän haluaa kovasti löytää oman siskonsa.
Haluatko tulla mukaani?
Sinun ei tarvitse tulla, jos et halua.
En tiedä. Tuo on iso kysymys.
En tosiaankaan tiedä.
Perhe olisi varmaankin kiitollinen, jos saisi tilaisuuden tavata meidät -
ja ennen kaikkea sinut, vaikket olekaan heidän tyttärensä.
He tuntevat meihin silti yhteyttä, koska tarinamme ovat samanlaisia.
Yhteiskunnan paineet aiheuttivat sen,
että he joutuivat luopumaan tyttärestään. Vaikket olekaan heidän tyttärensä,
he tuntevat silti yhteyttä sinuun, koska tiedät tarinan toisen puolen.
Mennään vain.
Tulettehan te kaikki mukaani? -Olemme kaikki tukenasi.
Onko tämä se rakennus?
Tämä on hallituksen rakennus.
Sinut jätettiin portaille rakennuksen sisäänkäynnin luo.
Chenin perhe asuu täällä. Käyn ensin puhumassa heidän kanssaan.
Päivää.
Laitatko ruokaa, Chunjiao? En ole nähnyt sinua pitkään aikaan!
Miksi laitat noin paljon ruokaa?
Tänne tulee yli 20 ihmistä.
Työntekijätkö? -Niin.
Herra Chen!
Näytän tulokset.
Istu toki alas. -Ei tarvitse.
Kävi ilmi, että DNA-näytteet eivät täsmää.
Hän ei siis ole tyttäreni.
Chunjiao?
DNA-tutkimus osoitti, että näytteet eivät täsmänneet.
Eivätkö?
Lily ei siis ole pikkusiskosi.
Vai niin.
Löydätte hänet varmasti vielä joskus.
En tiedä, milloin se tapahtuu, mutta se on mahdollista.
Teknologia kehittyy jatkuvasti,
ja DNA-tutkimukset yleistyvät.
En halua vatvoa tätä. Ei sille voi mitään.
Näin se nyt vain on.
Lily on täällä tänään serkkujensa kanssa.
Voisiko hän… -Olisi kiva tavata hänet.
Hän uskoo, että kohtalo toi hänet tänne.
Suostumme tapaamaan hänet. -Käyn kertomassa hänelle.
Täällä on vauva.
Onpa suloinen.
Lily. -Tunnistan hänet.
Hei. Tässä on herra Chen.
Hän on herra Chenin tytär.
Olette samannäköisiä.
Näyttääkö hän minulta?
Vähän.
Päivää, neiti.
Hän haluaa antaa teille hunajaa.
Kiitos. -Voin hakea lisää, jos haluatte.
Näyttää hyvältä.
Tulkaa takaisin Kiinaan milloin vain.
Tässä on herra Chenin vaimo.
Hän näyttää tyttäreltäni ihan kuin kuvassakin.
Meillä on samanlaiset silmät.
Hän ei ole tyttäremme. Ei voi mitään.
Minulla on paljon ystäviä, jotka ovat adoptoineet lapsen Kiinasta.
Heitä kaikkia rakastetaan kovasti. Heidän vanhempansa jumaloivat heitä.
Toivoin, että hän olisi ollut tyttäreni.
Asiat eivät riipu siitä, mitä haluamme.
Meidän pitää nyt mennä.
Kiitos, rouva Chen.
Paljon kiitoksia.
Heippa, Chen.
Hän oli selvästi surullinen.
Hänen silmänsä kostuivat. -Hän pidätteli tunteitaan, koska on mies.
Hän ei voi itkeä.
Herra Chenin tapaaminen oli todellakin -
vaikein koskaan kokemani asia.
Hän oli todella surullinen,
koska emme olleetkaan sukua.
Olen kuitenkin iloinen, että tein sen.
Olen oppinut ymmärtämään biologisia vanhempiani paremmin.
Ymmärrän heidän näkökulmansa.
Kukaan vanhempi ei luopuisi lapsestaan vapaaehtoisesti.
Minusta siitä oli jonkin verran apua.
Näin, miten kovasti perhe halusi löytää oman lapsensa -
ja miten järkyttyneitä he olivat, kun se ei onnistunutkaan.
Toivon, että biologiset vanhempani etsivät minua samalla tavalla.
Kokemus oli kaikille todella voimakas.
Meidän kaikkien tulisi muistaa, että vanhempamme rakastivat meitä -
eivätkä olisi halunneet luopua meistä.
Emme ole vielä muurilla! Kiipeämme vasta.
Mennään samassa tahdissa.
Valmista? Oikea ja vasen. -Saman tahtiin.
Oikea ja vasen.
Miksi Chloella on niin paljon virtaa?
Tulkaa tänne! Onpa kaunista!
Postaa jotain.
Onpa kaunista.
Olen ylpeä teistä. Pääsitte tänne asti.
Olette todella rohkeita, kun tulitte selvittämään alkuperäänne.
Tiedän, että se on vaikeaa. -Niinpä. Kiitos, Liu.
Näetkö lunta ensi kertaa, Sadie?
Tavallaan! -Se on ilmiselvää.
TERVETULOA KOTIIN, LILY
Oppitunti alkaa.
Mikä on kansallisuutesi?
Olen kiinalainen.
Perheeseeni kuuluu neljä henkilöä.
Isäni on liikemies.
Äitini ei käy töissä.
Siskoni opiskelee yliopistossa.
Selvä. Loistavaa.
Meidän pitää tehdä B:stä 54–58.
Unohdin, mihin jäin.
Sadie Mangelsdorf.
Äidinkielen koe-essee.
SATUJA ETSIMÄSSÄ
Kahdeksanvuotiaana katsoin ensi kertaa Kaksin karkuteillä -elokuvan.
Elokuvassa vauva erotetaan vanhemmistaan jo elämänsä alkuvaiheessa.
Lopulta hän löytää onnellisesti kauan kadoksissa olleen perheensä.
Kaikki toivovat omaan elämäänsä elokuvista tuttua onnellista loppua.
Olen kuitenkin tajunnut erään asian.
Olen ehkä etsinyt väärää perhettä.
Perhettä ovat ne ihmiset, jotka haluavat pysyä rinnallani.
En ole nähnyt teitä aikoihin.
He rakastavat minua ja hyväksyvät minut juuri tällaisena.
Ehkä juuri siksi on parempi, että jotkin asiat pysyvät vain satuina.
Olen värjännyt hiuksiani jatkuvasti.
Värjäsin ne taas pinkeiksi,
mutta pestessä ne muuttuivat oransseiksi.
GUANGDONGIN MAAKUNTA
Päivää.
Tulokset ovat tässä.
Näytteet tuskin täsmäsivät.
Missä nimeni on?
Nimesi on tässä.
Siinä lukee, että vastaavuus löytyi.
Näytteesi ei vastannut Sadien näytettä, vaan toisen vuonna 2000 syntyneen tytön.
Hänen nimensä on Amanda Phillips.
Näyttääkö hän minulta? -Luulen niin.
Hän puhuu englantia.
Anteeksi?
Hän puhuu englantia. Minä en osaa yhtään englantia.
Nimeni on Liu Hao. Hyvää iltaa.
Yksi testaamistamme naisista osoittautui sinun biologiseksi äidiksesi.
Mielessäsi pyörii mitä luultavimmin tuhansia ja taas tuhansia kysymyksiä.
Olivatko kaikki hänen lapsensa tyttöjä? Kuinka vanhoja he kaikki ovat?
Yksi on 23 ja toinen on…
Tekstitys: Milka-Maria Mauranen